钦定古今图书集成/理学汇编/文学典/第117卷 > 王用臣
## 钦定古今图书集成/理学汇编/文学典/第117卷 > 王用臣

按《处州府志》：“用臣字罗南，青田人。蕴藉弘深，工诗赋，
自经史及星纬经野、锺律象数诸家，罔不钩索。居家
孝事继母，以明经训浦江。有月泉，为晦庵东莱讲学
处，集士结社，葺文昌祠，升象山谕。捐俸赈饥，全活甚
众。转南安郡博归，作《宝榖诗》《劝农戒》。著有《忏庵》一集、
二集、三集、《明志录》行世。”